stanford-oval/wikipedia huggingface dataset:
แอร์อินเดีย เที่ยวบินที่ 101
การค้นพบในภายหลัง

ซากส่วนใหญ่ของเครื่องบินยังคงอยู่ที่จุดที่เกิดเหตุ ในปี 2008 นักไต่เขาคนหนึ่งได้ค้นพบซากของหนังสือพิมพ์อินเดียที่ระบุวันที่  23 มกราคม ค.ศ. 1966 ตรงจุดที่เกิดเหตุ
เกรกอรี ดักลาส (Gregory Douglas) นักทฤษฎีสมคบคิด และผู้ปฏิเสธการฆ่าล้างเผ่าพันธุ์ชาวยิวของฮิตเลอร์ อ้างว่าได้สื่อสารทางโทรศัพท์กับอดีตเจ้าหน้าที่ซีไอเอ รอเบิร์ต คราวลีย์ ในปี 1993 และตีพิมพ์บทสนทนานี้เป็นหนังสือ Conversations with the Crow ในปี 2013 ในหนังสือนี้ ดักลาสเขียนว่าคราวลีย์ระบุว่าซีไอเอเป็นผู้รับผิดชอบการลอบสังหารภาภา เช่นเดียวกับนายกรัฐมนตรีอินเดีย ลาล พหาทูร ศาสตรี ในปี 1966 ห่างกันเพียงสิบสามวัน โดยมีจุดหมายเพื่อยับยั้งโครงการนิวเคลียร์ของอินเดีย
ในวันที่ 21 สิงหาคม ค.ศ. 2012 มีผู้ค้นพบกระเป๋าจดหมายทูตหนัก 9-กิโลกรัม (20-ปอนด์) ประทับตรา "On Indian Government Service, Diplomatic Mail, Ministry of External Affairs" (อยู่ในบริการของรัฐบาลอินเดีย, จดหมายทูต, กระทรวงการต่างประเทศ) และได้นำไปส่งมอบให้กับตำรวจที่ Chamonix เจ้าหน้าที่รัฐของสถานทูตอินเดียในปารีสได้รับกระเป๋าจดหมายนี้ไว้ในความดูแล และพบว่ากระเป๋านี้เป็นกระเป๋าจดหมายการทูต "ชนิด C" สำหรับหนังสือพิมพ์, วารสาร และจดหมายส่วนบุคคล กระเป๋าจดหมายชนิดนี้ได้ถูกยกเลิกไปแล้วในปัจจุบัน ในขณะที่ "ชนิด A" (ข้อมูลลับสุดยอด) และ "ชนิด B" (การสื่อสารทางการ) ยังคงใช้อยู่ ในบรรดาเอกสารที่พบในกระเป๋าจดหมายนั้นยังรวมถึงหนังสือพิมพ์ของ The Hindu และ The Statesman จากเดือนมกราคม ค.ศ. 1966, ปฏิทินของแอร์อินเดีย และจดหมายส่วนบุคคลที่จ่าหน้าถึงกงสุลใหญ่ประจำนครนิวยอร์ก C.J.K. Menon
ในเดือนกันยายน ค.ศ. 2013 นักไต่เขาชาวฝรั่งเศสพบกล่องโลหะที่มีตราของแอร์อินเดียใกล้กับจุดเกิดเหตุ ภายในกล่องมีทั้งทับทิม, แซฟฟายร์ และมรกต มูลค่ารวมกว่า €245,000, เขาได้นำกล่องนี้ไปส่งคืนแก่ตำรวจเพื่อหาเจ้าของโดยชอบธรรมต่อไป แต่เนื่องจากไม่สามารถหาเจ้าของโดยชอบธรรมของอัญมณีเหล่านี้ได้ ในเดือนธันวาคม ค.ศ. 2021 อัญมณีในกล่องจึงถูกแบ่งครึ่งระหว่างนักไต่เขาคนนี้ และกับคอมมูน Chamonix ซึ่งได้รับเงินไปฝ่ายละ €75,000
ในปี 2017 นักไต่เชาชาวสวิส Daniel Roche ผู้ซึ่งได้ไปค้นหาธารน้ำแข็งบอซง เพื่อหาซากจากแอร์อินเดียเที่ยวบิน 245 และ 101 ได้พบกับซากมนุษย์และซากเครื่องบิน ซึ่งรวมถึงเครื่องยนต์ของโบอิง 707 ในเดือนกรกฎาคม ค.ศ. 2020  มีผู้พบหนังสือพิมพ์จากปี 1966 ในสภาพดีเยี่ยม หลังธารน้ำแข็งละลาย
แหล่งข้อมูลอื่น

Final Report (Archive) – Bureau d'Enquêtes et d'Analyses pour la Sécurité de l'Aviation Civile (ในภาษาฝรั่งเศส)
Cockburn, Barbara. "Air India 707 crash wreckage on Mont Blanc". Flight International. 24 มกราคม 2009.
ไลอาร์เกม

| ไลอาร์เกม |
| --- | --- |
ประเภท: จิตวิทยา
กำกับโดย: ฮิโระอะคิ มะสึยะมะ
แสดงนำ: เอะริกะ โทะดะ โชะตะ มัตสึดะ
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 11 ตอน
การผลิต
ผู้อำนวยการสร้าง: ชิมุตะ โทะรุ (志牟田徹)
สถานที่ถ่ายทำ: ประเทศญี่ปุ่น
ออกอากาศ
เครือข่าย: ฟุจิเทเลวิชัน
ออกอากาศ: 14  ค.ศ. 2550 (2550-เมษายน พ.ศ.-14) – 23  ค.ศ. 2550 (2550-มิถุนายน พ.ศ.-23)
การแสดงที่เกี่ยวข้อง
Liar Game: ซีซัน 2
ไลอาร์เกม คือละครโทรทัศน์ของประเทศญี่ปุ่น สร้างมาจากหนังสือการ์ตูนในชื่อเดียวกัน กำกับโดยฮิโระอะคิ มะสึยะมะ ฉายเมื่อวันที่ 14 เมษายน พ.ศ. 2550 นำแสดงโดยเอะริกะ โทะดะแสดงเป็นคันซะคิ นาโอะ และโชะตะ มัตสึดะแสดงเป็นอะคิยะมะ ชินิจิ ซีซันแรกของ LIAR GAME มีทั้งหมด 11 ตอน
แหล่งข้อมูลอื่น

Official TV Drama Website เก็บถาวร 2011-03-18 ที่ เวย์แบ็กแมชชีน from Fuji (ญี่ปุ่น)
Liar Game ที่อินเทอร์เน็ตมูวีเดตาเบส
โลหวิทยาการละลาย

โลหวิทยาสารละลาย (Hydrometallurgy) เป็นวิชาเกี่ยวกับกระบวนการแยกสกัดและการผลิตโลหะ โดยการใช้ตัวทำละลายที่เหมาะสมชะละลายสินแร่หรือสารประกอบที่ได้จากการประกอบโลหกรรมอื่น ๆ ซึ่งแตกต่างจากโลหวิทยาความร้อนสูง (Pyrometallurgy) โลหวิทยาสารละลายแบ่งเป็น 2 กระบวนการที่แตกต่างกัน
ชะละลายโลหะหรือสารประกอบที่ต้องการจากสินแร่ลงในสารละลาย
ชะละลายมลทินออกจากสินแร่ ส่วนโลหะหรือสารประกอบที่ต้องการยังอยู่ในรูปของแข็งแล้วแยกออกจากสารละลายในภายหลัง โดยมีเป้าหมายเพื่อเพิ่มคุณภาพแร่ให้สูงขึ้น เช่น การใช้กรดเกลือชะละลายแคลไซต์ จากหัวแร่ทังสเตนที่ได้จากการลอยแร่
การเลือกกระบวนการหนึ่งกระบวนการใดขึ้นอยู่กับความยากง่ายในการละลายสิ่งที่ต้องการหรือสิ่งที่ไม่ต้องการออกมาโดยคำนึงถึงด้านค่าใช้จ่ายและกรรมวิธีเป็นหลัก โดยทั่วไปแล้วโลหวิทยาสารละลายใช้วิธีการแรกดำเนินการเป็นส่วนใหญ่
แหล่งข้อมูลอื่น

"Hydrometallurgy". BioMineWiki. คลังข้อมูลเก่าเก็บจากแหล่งเดิมเมื่อ 22 ธันวาคม 2017.
เวชศาสตร์ฟื้นฟู

เวชศาสตร์ฟื้นฟู หรืองานเวชกรรมฟื้นฟู จัดว่าเป็น 1 ใน 4 พันธกิจทางการแพทย์ ตามคำจำกัดความขององค์การอนามัยโลก (ได้แก่ "ส่งเสริมสุขภาพ - ป้องกันโรค - รักษาโรค - ฟื้นฟูสมรรถภาพ) ภาษาอังกฤษเรียกว่า Rehabilitation medicine หรือ Physical medicine and rehabilitation (PM&R)  หรือ Physiatry (อ่านว่า ฟิส-ซาย-เอ-ตรี้) ก็ได้
งานเวชศาสตร์ฟื้นฟูเอง ก็คือการฟื้นฟูสมรรถภาพทางการแพทย์ (Medical rehabilitation) ซึ่งเป็นหนึ่งในหลายๆด้านของการฟื้นฟูสมรรถภาพทั้งหมด ขึ้นกับบุคคลนั้นต้องการให้ฟื้นฟูสมรรถภาพทางด้านใด ณ ที่นี้ ยกตัวอย่างการฟื้นฟูด้านอื่นๆ เช่น การฟื้นฟูสมรรถภาพด้านอาชีพ (Vocational rehabilitation) การฟื้นฟูสมรรถภาพด้านการศึกษา (Educational rehabilitation) เป็นต้น
งานเวชศาสตร์ฟื้นฟูในประเทศที่พัฒนาแล้ว เป็นงานที่ท้าทายและเป็นที่รู้จักสนใจในวงกว้าง เนื่องจากสามารถบ่งบอกถึงการเอาใจใส่จากภาครัฐได้เป็นอย่างดี เพราะผู้ป่วยที่มีรับการฟื้นฟูนั้น ย่อมเป็นผู้พิการ หรือ ผู้ที่มีสมรรถภาพทางร่างกายไม่ดีนัก แต่เป็นที่น่าเสียดาย ที่ในประเทศไทยไม่ค่อยให้ความสำคัญเท่าไรนัก ทั้งในระดับนโยบาย ระดับโรงพยาบาล และในประชาชนทั่วไป
คำจำกัดความ

เป็นการบริการทางการแพทย์ชนิดหนึ่ง เพื่อตรวจวินิจฉัยโรค ประเมิน รักษา ฟื้นฟูสมรรถภาพ ด้วยวิธีการใช้ยา การทำหัตถการ การใช้เครื่องมือ การออกกำลังกายจำเพาะ การให้คำแนะนำทางการแพทย์ การใช้อุปกรณ์ช่วยเหลือหรือทดแทน หรือวิธีการอื่นๆ อีกทั้งยังมุ่งส่งเสริมสุขภาพ และป้องกันการเป็นซ้ำหรือภาวะแทรกซ้อนให้กับบุคคลทั่วไป และผู้ป่วยที่มีความพิการหรือสมรรถภาพเสื่อมถอย ทั้งทางร่างกาย ทางสติปัญญา ทางการเรียนรู้ ทางการสื่อความหมาย และทางจิตใจ โดยใช้บุคลากรที่เกี่ยวข้องจากหลายๆสาขา ร่วมกันให้การรักษาและฟื้นฟู เพื่อส่งเสริมศักยภาพที่เหลืออยู่ของผู้ป่วยนั้นๆ ให้สามารถดำรงชีวิตในสภาวะแวดล้อมที่เหมาะสมได้ เพื่อให้เป็นภาระต่อคนรอบข้างและสังคมให้น้อยที่สุด อีกทั้งยังช่วยสร้างชื่อเสียง (เช่น เป็นนักกีฬา) หรือพัฒนาประเทศต่อไปได้ตามความสามารถ
บุคลากรที่เกี่ยวข้องกับงานเวชศาสตร์ฟื้นฟู

บุคลากรที่เกี่ยวข้องกับงานเวชศาสตร์ฟื้นฟู  ประกอบไปด้วยบุคลากรหลาย ๆ ด้าน ได้แก่
แพทย์เวชศาสตร์ฟื้นฟู
พยาบาลเวชศาสตร์ฟื้นฟู
นักกายภาพบำบัด
นักกิจกรรมบำบัด
นักกายอุปกรณ์ และช่างกายอุปกรณ์
นักอรรถบำบัด หรือนักแก้ไขการพูด
นักสังคมสงเคราะห์ทางการแพทย์ (นักสังคมสงเคราะห์คลินิก)
นักจิตวิทยาคลินิก
นักเวชศาสตร์การกีฬาหรือนักสันทนาการอื่นๆ
โภชนากรคลินิก
แพทย์แผนไทยประยุกต์
บุคลากรด้านอื่นๆ เช่น แพทย์เฉพาะทางสาขาอื่น ๆ, ผู้เชี่ยวชาญทางการฟื้นฟูสมรรถภาพด้านอาชีพ (ให้การฟื้นฟูด้วยการฝึกอาชีพ) , วิศวกรด้านการฟื้นฟูทางการแพทย์, ครูอาจารย์ด้านการศึกษาพิเศษ เป็นต้น
เวชศาสตร์ฟื้นฟูในประเทศไทย

ในอดีต เคยมีการจัดตั้งสาขาเวชศาสตร์ฟื้นฟูในประเทศไทยมาตั้งแต่สมัยก่อนสงครามโลกครั้งที่ 2 แต่ต่อมาถูกระงับโครงการไป และได้มีงานกายภาพบำบัดขึ้นมาทดแทน ต่อมาเมื่อเกิดสงครามเวียดนามขึ้น ทางราชการได้เล็งเห็นว่าสมควรจะมีแพทย์ทางเวชศาสตร์ฟื้นฟูขึ้นในประเทศไทยอีกครั้ง โดยการส่งแพทย์ไปเรียนต่อยังต่างประเทศและเปิดแผนกขึ้นมาในโรงพยาบาลของทหาร และของมหาวิทยาลัยต่างๆ
ภายหลังเมื่อจึงมีการจัดอัตราแผนกเวชกรรมฟื้นฟูในโรงพยาบาลส่วนภูมิภาคต่างๆขึ้น โดยจัดให้มีแพทย์เวชศาสตร์ฟื้นฟู งานกายภาพบำบัด งานกิจกรรมบำบัด และงานกายอุปกรณ์ แต่เนื่องจากแพทย์เวชศาสตร์ฟื้นฟูและนักกิจกรรมบำบัดในประเทศไทยมีจำนวนไม่มากนักและศักยภาพของแต่ละโรงพยาบาลไม่เท่ากัน จึงทำให้ในบางจังหวัดยังไม่มีแพทย์เวชศาสตร์ฟื้นฟูและนักกิจกรรมบำบัด อีกทั้งการจัดหอผู้ป่วยเฉพาะทางเวชกรรมฟื้นฟูมีได้เพียงแค่ในบางโรงพยาบาลเท่านั้น
อย่างไรก็ตามในปัจจุบัน ผู้ป่วยสามารถเข้ารับการรักษา ฟื้นฟู และให้คำแนะนำได้ ในโรงพยาบาลของรัฐระดับโรงพยาบาลจังหวัด โรงพยาบาลสังกัดมหาวิทยาลัยต่างๆ โรงพยาบาลของทหารและตำรวจบางแห่ง ที่มีการให้บริการ นอกจากนี้ในโรงพยาบาลเอกชนบางแห่ง และในโรงพยาบาลชุมชน (โรงพยาบาลอำเภอ) บางโรง อาจมีการเปิดบริการงานเวชศาสตร์ฟื้นฟูอีกด้วย
อนึ่ง แต่ละโรงพยาบาล อาจมีบุคลากร และ/หรือ ชนิดของการรักษาและฟื้นฟูต่างๆไม่เท่ากัน ขึ้นกับรูปแบบและศักยภาพของโรงพยาบาลนั้นๆ
เวชศาสตร์ฟื้นฟูในต่างประเทศ

สหรัฐอเมริกา เป็นประเทศหนึ่งที่มีชื่อเสียงทางด้านเวชศาสตร์ฟื้นฟู มีแพทย์ที่ทำงานด้านนี้อยู่มาก สถานพยาบาลมีชื่อเสียงในอเมริกา เช่น โรงพยาบาลเด็กแห่งเมาเท็นไซด์ (Children's Specialized Hospital in Mountainside) ที่รัฐ New Jersey, สถาบันเวชศาสตร์ฟื้นฟูแห่งชิคาโก (Rehabilitation Institute of Chicago หรือ RIC) ของมหาวิทยาลัย Northwestern ที่เมือง Chicago, โรงพยาบาลเวชศาสตร์ฟื้นฟูแห่งชาติแห่งวอชิงตัน (National Rehabilitation Hospital in Washington) , 
ศูนย์เวชศาสตร์ฟื้นฟูแห่งชาติแลนโชลอสซามิกอส (Rancho Los Amigos National Rehabilitation Center) ที่รัฐ California เป็นต้น
นอกจากนี้ในสหรัฐอเมริกา ยังมีการอบรมแพทย์เฉพาะทางสาขาเวชศาสตร์ฟื้นฟูในหลายสถาบันที่มีชื่อเสียง เช่น เมโยคลินิก (Mayo Clinic) , สถาบันเวชศาสตร์ฟื้นฟูแห่งชิคาโก (RIC) , โรงพยาบาลเวชศาสตร์ฟื้นฟูสปาลดิ้ง (Spaulding Rehabilitation Hospital) ของโรงเรียนแพทย์ฮาวาร์ด (Harvard Medical School) , มหาวิทยาลัยแห่งรัฐวอชิงตัน (University of Washington) , มหาวิทยาลัยแห่งรัฐมิชิแกน (University of Michigan) เป็นต้น
ส่วนในประเทศอื่นๆ เช่น อังกฤษ ออสเตรเลีย ญี่ปุ่น มาเลเซีย ฯลฯ ก็มีแพทย์ปฏิบัติงานด้านนี้ และมีการเปิดการอบรมเช่นกัน ซึ่งในแต่ละประเทศได้กำหนดระยะเวลาการอบรมไม่เท่ากัน อาจเป็น 3 ปี 4 ปี หรือ 5 ปี ตามแต่นโยบายของแต่ละประเทศ (เช่น มาเลเซียกำหนดไว้ 4 ปี เป็นต้น)
ดูเพิ่ม

แพทย์เวชศาสตร์ฟื้นฟู
แหล่งข้อมูลอื่น

ราชวิทยาลัยแพทย์เวชศาสตร์ฟื้นฟูแห่งประเทศไทย
แมงลัก

| แมงลัก |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: กะเพรา Lamiales
วงศ์:: วงศ์กะเพรา Lamiaceae
สกุล:: สกุลกะเพรา-โหระพา Ocimum Lour.
สปีชีส์:: Ocimum × africanum
ชื่อทวินาม
Ocimum × africanum Lour.

ชื่อพ้อง
 Ocimum americanum var. pilosum (Willd.) A.J.Paton  Ocimum basilicum var. anisatum Benth.  Ocimum basilicum var. pilosum (Willd.) Benth.  Ocimum citriodorum Vis.  Ocimum graveolens A.Br.  Ocimum petitianum A.Rich.  Ocimum pilosum Willd.
แมงลัก (ชื่อวิทยาศาสตร์: Ocimum × citriodorum) เป็นพืชล้มลุกในสกุลกะเพรา-โหระพา แมงลักมีใบเล็ก สีอ่อน บอบบาง ช้ำง่ายและเหี่ยวง่ายกว่า ชื่อสามัญเดิมเรียกกันว่า hoary basil (hoary แปลว่าผมหงอก) โดยนำมาจากลักษณะที่มีขนอ่อนสีขาว ๆ บริเวณก้านใบและยอดอ่อน ต่อมาก็เปลี่ยนมาเรียกว่า lemon basil ตามลักษณะกลิ่นที่คล้ายส้ม-มะนาว ส่วนแมงลักศรแดงของไทยเรียกว่า thai lemon basil
แมงลักนำไปใช้ได้ทั้งใบและเมล็ด ใบมีกลิ่นฉุน ใช้ประกอบอาหารเช่นเดียวกับกะเพราและโหระพา ส่วนมากจะใช้รับประทานกับขนมจีน หรือใส่เครื่องแกงต่าง ๆ ส่วนเมล็ดแมงลักใช้ทำเป็นขนมอื่น ๆ ได้ นอกจากนี้ เมล็ดแมงลักนำมาทำเป็นยาระบายและอาหารเสริมลดความอ้วนได้
แมงลักในประเทศไทยนั้น มี "ศรแดง" เป็นสายพันธุ์หลักเพียงสายพันธุ์เดียว ที่เหลือเป็นพันธุ์ผสมบ้าง พันทางบ้าง ลักษณะของพันธุ์ศรแดงที่ดีนั้น ใบต้องใหญ่พอดิบพอดี ไม่เล็กจนแคระแกร็น ดอกสีขาวเป็นชั้น ๆ คล้ายฉัตร
การใช้ประโยชน์

แมงลัก ใบใช้เป็นส่วนผสมในอาหาร เช่น ห่อหมก แกงเลียง อ่อม แกงคั่ว ขนมจีนน้ำยา แกงหน่อไม้ พบมากในอาหารอีสาน เมล็ดแช่น้ำให้พอง ใช้ทำขนมหรือรับประทานกับน้ำแข็งใส ไอศกรีม ใบมีฤทธิ์ขับลมในลำไส้ แก้ท้องอืด ช่วยย่อยอาหาร เมล็ดช่วยย่อยอาหาร เป็นยาระบาย สกัดน้ำมันหอมระเหยจากใบไปใช้ในอุตสาหกรรมสบู่และเครื่องสำอาง กิ่งและใบทุบแล้ววางในเล้าไก่ ช่วยไล่ไรตัวเล็ก ๆ ได้
การใช้ประโยชน์ > คุณค่าทางโภชนาการ

ข้อมูลจากกองโภชนาการ กรมอนามัย รายงานว่า แมงลัก 1 ขีด
โปรตีน 3.8 กรัมต่อน้ำหนักใบสด 100 กรัม ซึ่งสูงกว่ากะเพราและโหระพา
บีตา-แคโรทีนสูงถึง 590.56 ไมโครกรัม เทียบหน่วยเรตินัล สูงกว่ากะเพราและโหระพา
แคลเซียม 140 มิลลิกรัม
กรมส่งเสริมการเกษตร ระบุว่า
พลังงาน 0.032 กิโลแคลอรี
วิตามินเอ 9,164 หน่วยสากล
วิตามินบี2 ประมาณ 0.14 มิลลิกรัม ซึ่งน้อยกว่ากะเพราและโหระพา แต่แร่ธาตุอื่น ๆ มีสูงกว่า
ไขมันสูงถึง 0.8 กรัม
แป้งมากถึง 11.1 กรัม
แคลเซียม 350 มิลลิกรัม
ฟอสฟอรัส 86 มิลลิกรัม
เหล็ก 4.9 มิลลิกรัม
วิตามินบี1 0.30 มิลลิกรัม
วิตามินซี 78 มิลลิกรัม
การปลูกเลี้ยง

สามารถปลูกได้โดยใช้กิ่งชำหรือใช้เมล็ดเพาะเป็นต้นกล้าแล้วย้ายปลูก เมื่อเมล็ดงอกขึ้นมาได้อายุ 1 เดือน ลงแปลงที่เตรียมดินไว้ ระยะระหว่างต้นและระหว่างแถว 40 เซนติเมตร แต่ถ้าเมื่อถอนขึ้นมาก่อนนำไปปลูกลงดิน ต้องตัดยอดทิ้งก่อนหรืออาจตัดออกครึ่งต้นก็ได้ ถ้าจะให้ดียิ่งขึ้นควรตัดแต่งรากด้วย เพราะแมงลักที่ตัดแต่ง รากจะงอกงามกว่า แต่ทั้งนี้เวลานำไปปลูก ต้องรดน้ำด้วย ใช้ปลูก หลุมละ 2-3 ต้น เมื่อต้นแมงลักเติบโต กิ่งก้านใบก็จะคลุมถึงกันหมด
การปลูกเลี้ยง > การเลือกพื้นที่ปลูก

แมงลักเป็นพืชล้มลุกที่มีอายุเฉลี่ย 1-2 ปี ปลูกครั้งเดียวสามารถเก็บเกี่ยวไปได้เรื่อย ๆ ทุก 15-20 วัน การเลือกพื้นที่ปลูกควรเป็นที่ดอน แต่อยู่ใกล้แหล่งน้ำ สามารถนำน้ำมาใช้รดได้สะดวก ไม่มีปัญหาเรื่องน้ำท่วมขัง ปกติสามารถขึ้นได้ดีในดินทุกชนิด แต่แมงลักจะชอบดินที่มีความอุดมสมบูรณ์ ร่วนซุย ระบายน้ำดี และปลอดจากลมแรง
การปลูกเลี้ยง > การเตรียมดิน

ไถดินให้ลึก 30-40 เซนติเมตร ตากดินไว้ 1-2 อาทิตย์ แล้วย่อยดินให้ละเอียด หว่านปูนขาว ในอัตรา 100-300 กิโลกรัม/ไร่ ใส่ปุ๋ยหมักและปุ๋ยคอก อัตรา 2,000 กิโลกรัม/ไร่ ปุ๋ยสูตร 16-16-16 อัตรา 30 กิโลกรัม/ไร่ คลุกเคล้าให้ทั่วแล้วยกแปลง ให้สูง ประมาณ 30 เซนติเมตร
การปลูกเลี้ยง > การดูแลรักษา

ควรจะให้น้ำสม่ำเสมอ วันละ 1 ครั้ง ใส่ปุ๋ยสูตร 46-0-0 หลังเพาะกล้า 7 วัน และครั้งที่ 2 ใส่ปุ๋ยสูตร 15-15-15 หรือ 20-11-11 ในอัตรา 25-30 กิโลกรัม/ไร่ หลังจากครั้งแรก 15 วัน
การปลูกเลี้ยง > การเก็บเกี่ยว

ใช้มีดตัดกิ่งที่เจริญเติบโตเต็มที่ มัดแล้วนำไปจำหน่าย สามารถเก็บเกี่ยวได้หลายครั้งแต่ถ้ายังไม่มีผู้รับซื้อเกษตรกรสามารถชะลอการเก็บเกี่ยวออกไปได้โดยการเด็ดยอดที่มีดอกทิ้ง จนถึงระยะเวลา 7-8 เดือน หลังจากนั้นผลผลิตจะลดลงเรื่อย ๆ เกษตรกรจึงควรทำการถอนทิ้งเพื่อปลูกใหม่
แหล่งเพาะปลูกแมงลักเชิงการค้า

แหล่งเพาะปลูกแมงลักภายในประเทศไทย ให้ผลผลิตเพียง 112 กิโลกรัม ต่อพื้นที่เพียง 148 ไร่เท่านั้น ซึ่งเป็นอัตราส่วนผลผลิตต่อไร่ ที่น้อยมากเมื่อเทียบกับกะเพรา และโหระพา
เลียม มิลลาร์

| 0 | 1 | 2 | 3 |
| --- | --- | --- | --- |
 มิลลาร์กับลิเวอร์พูลรุ่นอายุไม่เกิน 18 ปีใน ค.ศ. 2017
ข้อมูลส่วนตัว
ชื่อเต็ม:  เลียม แอลัน มิลลาร์
วันเกิด:   (1999-09-27) 27 กันยายน ค.ศ. 1999 (25 ปี)
สถานที่เกิด:  โทรอนโต ออนแทรีโอ แคนาดา
ส่วนสูง:  1.85 เมตร (6 ฟุต 1 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  บาเซิล
หมายเลข:  17
สโมสรเยาวชน
2003–2005:  Brampton Youth SC
2005–2013:  North Mississauga SC
2013–2016:  ฟูลัม
2016–2019:  ลิเวอร์พูล
สโมสรอาชีพ*
| ปี |  ทีม |  ลงเล่น |  (ประตู) |
| 2019– |  ลิเวอร์พูล |  0 |  (0) |
| 2019–2020 |  → คิลมาร์นัก (ยืมตัว) |  33 |  (2) |
| 2021 |  → ชาร์ลตันแอธเลติก (ยืมตัว) |  27 |  (2) |
| 2021– |  บาเซิล |  13 |  (2) |
ทีมชาติ‡
| 2017– |  แคนาดา อายุไม่เกิน 20 ปี |  3 |  (0) |
| 2018– |  แคนาดา อายุไม่เกิน 23 ปี |  4 |  (0) |
| 2018– |  แคนาดา |  8 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 29 ธันวาคม 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 11 กันยายน 2019
เลียม แอลัน มิลลาร์ (เกิดวันที่ 27 กันยายน ค.ศ. 1999) เป็นนักฟุตบอลชาวแคนาดา ผู้เล่นในตำแหน่งกองหน้าให้กับบาเซิลและทีมชาติแคนาดา เขาเคยเล่นให้กับทีมเยาวชนของสโมสรกีฬาแบรมป์ตัน และสโมสรกีฬานอร์ทมิสซิซอกา ก่อนที่จะย้ายไปฟูลัมชุดเยาวชนในวัย 13 ปี หลังจากสามปีกับฟูลัม เขาได้เข้าร่วมทีมเยาวชนของลิเวอร์พูลใน ค.ศ. 2016
ชีวิตช่วงต้น

มิลลาร์เกิดที่โทรอนโต และเติบโตที่แบรมป์ตันและโอกวิลล์ ก่อนที่จะย้ายไปอังกฤษในวัย 13 ปี เพื่อเล่นฟุตบอล บิดาของเขาเคยเล่นฟุตบอลให้กับชาร์ลตันแอธเลติก และปัจจุบันทำงานเป็นช่างไฟให้กับรายการโทรทัศน์ชื่อดัง รวมถึง เกมออฟโทรนส์: มหาศึกชิงบัลลังก์
สโมสรอาชีพ > ช่วงแรก

มิลลาร์เริ่มเล่นฟุตบอลกับสโมสรกีฬาแบรมป์ตันในวัย 4 ปี สองปีถัดมา เขาได้เข้าร่วมสโมสรกีฬานอร์ทมิสซิซอกา ต่อมา เขาได้ย้ายไปอังกฤษ เพื่อเข้าร่วมทีมเยาวชนของฟูลัมในวัย 13 ปี แต่เขาล้มเหลวในการปรับตัวเข้ากับฟุตบอลอังกฤษ โดยในตอนนั้น เขากล่าวว่า "มันต้องใช้เวลาในการเรียนรู้ว่าฟุตบอลอังกฤษเป็นอย่างไร และทำให้ผมมีช่วงเวลาสองปีครึ่งที่ดี"
สโมสรอาชีพ > ลิเวอร์พูล

ในเดือนกรกฎาคม ค.ศ. 2016 มิลลาร์ย้ายไปลิเวอร์พูล สโมสรในพรีเมียร์ลีก แบบไม่มีค่าตัว โดยในช่วงแรก เขาจะถูกจำกัดให้ลงเล่นกับทีมชุดเยาวชน
มิลลาร์ลงเล่นนัดแรกให้กับลิเวอร์พูลรุ่นอายุไม่เกิน 18 ปี ในการแข่งขันพรีเมียร์ลีกรุ่นอายุไม่เกิน 18 ปี ซึ่งเขาทำแฮตทริก ช่วยให้สโมสรของเขาเอาชนะแบล็กเบิร์นโรเวอส์ไปได้ 4–0 ในเดือนสิงหาคม ค.ศ. 2016 ในเดือนถัดมา เขาเซ็นสัญญาอาชีพเนื่องในวันคล้ายวันเกิดครบรอบ 17 ปีของเขา อย่างไรก็ตาม มิลลาร์มีอาการบาดเจ็บทำให้ไม่สามารถลงเล่นฟุตบอลได้เป็นเวลาสามเดือน ก่อนที่เขาจะกลับมาลงเล่นได้ในเดือนมกราคม ซึ่งเขาได้ลงเล่น 17 นัด ยิงได้ 6 ประตูในพรีเมียร์ลีกรุ่นอายุไม่เกิน 18 ปี
มิลลาร์ลงเล่นให้กับลิเวอร์พูลครบทุกนัดในยูฟ่ายูธลีก ฤดูกาล 2017–18 เขาทำ 2 ประตูจากการลงเล่น 8 นัด หลังจากที่ได้ลงเล่นให้กับชุดอายุไม่เกิน 18 ปี เป็นระยะเวลา 18 เดือน ภายใต้การคุมทีมของสตีเวน เจอร์ราร์ด มิลลาร์ได้เลื่อนขึ้นมาเล่นให้กับชุดอายุไม่เกิน 23 ปีในเดือนมกราคม ค.ศ. 2018
สโมสรอาชีพ > ลิเวอร์พูล > กิลมาร์นัก (ยืมตัว)

ในวันที่ 31 มกราคม ค.ศ. 2019 มิลลาร์ตัดสินใจเซ็นสัญญาระยะยาวกับลิเวอร์พูลชุดใหญ่ และถูกปล่อยยืมตัวให้กับกิลมาร์นัก สโมสรในสกอตติชพรีเมียร์ชิป จนจบฤดูกาล 2018–19 เขาลงเล่นให้กับสโมสรนัดแรกเมื่อวันที่ 1 กุมภาพันธ์ นัดที่แพ้ฮาร์ตออฟมิดโลเธียน 2–1 เขาทำประตูแรกได้เมื่อวันที่ 11 มีนาคม นัดที่พบกับเซนต์มีร์เรน
มิลลาร์ถูกปล่อยยืมตัวให้กับกิลมาร์นักอีกครั้งในเดือนสิงหาคม ค.ศ. 2019 ช่วงเวลาการยืมตัวสิ้นสุดลงในเดือนมกราคม ค.ศ. 2020 เมื่อเขากลับสู่ต้นสังกัดอย่างลิเวอร์พูล
สโมสรอาชีพ > ลิเวอร์พูล > กลับสู่ลิเวอร์พูล

มิลลาร์ลงเล่นให้กับลิเวอร์พูดชุดใหญ่ครั้งแรกเมื่อวันที่ 4 กุมภาพันธ์ ค.ศ. 2020 ในเอฟเอคัพรอบที่ 4 นัดรีเพลย์ที่พบกับชรูว์สบรีทาวน์
ทีมชาติ > ชุดเยาวชน

มิลลาร์ในวัย 14 ปี มีชื่อติดทีมชาติแคนาดาชุดเยาวชนเป็นครั้งแรกครั้งแรก ในรายการแข่งขัน Montaigu ต่อมาเขาได้ลงเล่นให้กับทีมชาติรุ่นอายุไม่เกิน 20 ปีเป็นครั้งแรก ในการแข่งขันคอนคาแคฟแชมเปียนชิป ซึ่งจัดขึ้นในเดือนกุมภาพันธ์ ค.ศ. 2017 เขาได้ลงเล่นสามนัดให้กับแคนาดา แต่ก็จบที่อันดับที่สามของกลุ่ม เอ ไม่สามารถผ่านเข้าสู่รอบถัดไป ต่อมาในเดือนพฤษภาคม ค.ศ. 2018 มิลลาร์ติดทีมชาติรุ่นอายุไม่เกิน 21 ปีในรายการ Toulon Tournament
ทีมชาติ > ชุดใหญ่

ในเดือนมีนาคม ค.ศ. 2018 มิลลาร์มีชื่อติดทีมชาติชุดใหญ่เป็นครั้งแรก ภายใต้การคุมทีมของจอห์น เฮิร์ดมัน ต่อมาเขาได้ลงเล่นให้กับทีมชาตินัดแรก ในนัดที่แคนาดาเอาชนะนิวซีแลนด์ 1–0 ต่อมาในเดือนพฤษภาคม ค.ศ. 2019 มิลลาร์มีชื่อติดทีมชาติในรอบ 23 คนสุดท้ายในคอนคาแคฟโกลด์คัพ 2019
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วยในประเทศ> ลงเล่น | ถ้วยในประเทศ> ประตู | ถ้วยลีกคัพ> ลงเล่น | ถ้วยลีกคัพ> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ลิเวอร์พูล | 2018–19 | พรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 |
| ลิเวอร์พูล | 2019–20 | พรีเมียร์ลีก | 0 | 0 | 1 | 0 | 0 | 0 | 0 | 0 | 1 | 0 |
| ลิเวอร์พูล | รวม | รวม | 0 | 0 | 1 | 0 | 0 | 0 | 0 | 0 | 1 | 0 |
| คิลมาร์นัก (ยืมตัว) | 2018–19 | สกอตติชพรีเมียร์ชิป | 13 | 1 | 1 | 0 | 0 | 0 | 0 | 0 | 14 | 1 |
| คิลมาร์นัก (ยืมตัว) | 2019–20 | สกอตติชพรีเมียร์ชิป | 20 | 1 | 0 | 0 | 2 | 0 | 0 | 0 | 22 | 1 |
| คิลมาร์นัก (ยืมตัว) | รวม | รวม | 33 | 2 | 1 | 0 | 2 | 0 | 0 | 0 | 36 | 2 |
| รวมทั้งหมด | รวมทั้งหมด | รวมทั้งหมด | 33 | 2 | 2 | 0 | 2 | 0 | 0 | 0 | 37 | 2 |
สถิติอาชีพ > ทีมชาติ

| ทีมชาติแคนาดา> ปี | ทีมชาติแคนาดา> ลงเล่น | ทีมชาติแคนาดา> ประตู |
| --- | --- | --- |
| 2018 | 4 | 0 |
| 2019 | 4 | 0 |
| ทั้งหมด | 8 | 0 |
ไม

ไม หรือ มาอิ หรือ มะอิ อาจหมายถึง
บุคคล

มะอิ คุระกิ - นักร้องชาวญี่ปุ่น
มะอิ นะกะฮะระ - นักร้องและนักพากย์ชาวญี่ปุ่น
ไม ฮิระโนะ - นักพากย์ชาวญี่ปุ่น
ไม โฮะชิกะวะ - นักพากย์ชาวญี่ปุ่น
มะอิ คะโดะวะกิ - นักพากย์ชาวญี่ปุ่น
มะอิ โฮะชิมุระ - นักร้องชาวญี่ปุ่น
ตัวละครการ์ตูน

ทานิยาม่า มาอิ - ตัวละครจากการ์ตูนเรื่อง ปริศนา! นักล่าผี
คาวาซุมิ ไม - ตัวละครจากเกมและการ์ตูนเรื่อง แคนอน
โตกิฮะ ไม - ตัวละครจากการ์ตูนเรื่อง ไม-HiME
สึบาสะ ไม - ตัวละครจากการ์ตูนเรื่อง เชนจ์แมน
ไม ชิรานูอิ - ตัวละครจากวิดีโอเกม เดอะ คิง ออฟ ไฟท์เตอร์
ดูเพิ่ม

MAI
โมรันบง

| โมรันบง |
| --- | --- |
วงโมรันบงที่ปักกิ่ง, ค.ศ. 2015
ข้อมูลพื้นฐาน
ที่เกิด: เกาหลีเหนือ
แนวเพลง: ป็อปเกาหลีเหนือ ฟิวชัน ร็อก ทรอต
ช่วงปี: ค.ศ. 2012 (2012)–ปัจจุบัน

สมาชิก: คิม ฮยังซุน (김향순) คัง พยองฮี (강평희) Ri Sol Ran (리설란) รี ยุนฮี (리윤희)  ซอนอู ฮยังฮี (선우향희)


ชื่อเกาหลี
โชซ็อนกึล: 모란봉악단
ฮันจา: 牡丹峰樂團
อาร์อาร์: Moranbong akdan 
เอ็มอาร์: Moranbong aktan 
 
วงโมรันบง (เกาหลี: 모란봉악단; เอ็มอาร์: Moranbong aktan, โมรันบงอักตัน; แปล: วงดนตรีดอกหมู่ตันผี) เป็นวงผู้หญิงในประเทศเกาหลีเหนือ สมาชิกที่ได้รับเลือกจาก คิม จ็อง-อึน ผู้นำประเทศเกาหลีเหนือ การแสดงสไตล์การตีความของ ป็อป ร็อก และ ฟิวชั่น พวกเขาเป็นวงดนตรีหญิงล้วนแห่งแรกจากสาธารณรัฐประชาธิปไตยประชาชนเกาหลี และเปิดตัววงดนตรีนี้เมื่อวันที่ 6 กรกฎาคม พ.ศ. 2555  สไตล์ดนตรีที่หลากหลายของพวกเขาได้รับการอธิบายว่าไพเราะ
สมาชิก > ผู้บรรเลงดนตรี

ซอนอู ฮยังฮี (선우향희) ไวโอลิน และหัวหน้าวง (ก่อนหน้านี้เป็นนักไวโอลินในวงซัมจียอน และวงคณะศิลปะมันซูแด)
ฮง ซู-กยอง (홍수경) ไวโอลิน (คนที่ 2)
ชา ยองมี (차영미) ไวโอลิน (คนที่ 3)
ยู อึนจอง (유은정) เชลโล
รี ฮี-กยอง (리희경) ซินธิไซเซอร์
คิม ยองมี (김영미) ซินธิไซเซอร์
ชเว จองอิม (최정임) แซ็กโซโฟน
คิม จองมี (김정미) เปียโน
ฮัน ซุนจอง (한순정) กลองชุด
คัง รยองฮี (강령희) กีตาร์
ชอน ฮเย-รยอน (전혜련) กีตาร์เบส
สมาชิก > ผู้ร้องเพลง

คิม ยูกยอง (김유경)
คิม ซอลมี (김설미)
รยู จินอา (류진아)
พัก มี-กยอง (박미경)
จอง ซูฮยัง (정수향)
พัก ซอนฮยัง (박선향)
รา ยูมี (라유미)
รี ซู-กยอง (리수경)
รี มยองฮี (리명희)
รี อกฮวา (리옥화)
โช กุกฮยัง (조국향)
ยู พงมี (유봉미)
คิม ช็องเย (김청예)
คิม อกจู (김옥주)
อ่านเพิ่ม

Korhonen, Pekka; Cathcart, Adam (2017). "Tradition and Legitimation in North Korea: The Role of the Moranbong Band". The Review of Korean Studies. 20 (2): 7–32. doi:10.25024/review.2017.20.2.001. ISSN 1229-0076.
แหล่งข้อมูลอื่น

Pekka Korhonen's แม่แบบ:WordPress
Moranbong Band on Baike.com (ในภาษาจีน)
State Merited Chorus & Moranbong Band picture album at Naenara
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ 
ศิลปิน:  มิวสิกเบรนซ์
โทมิซาโตะ

| โทมิซาโตะ 冨里市 |
| --- | --- |
นคร
ตำแหน่งของเมืองโทมิซาโตะในจังหวัดชิบะ
โทมิซาโตะ 
พิกัด: 35°42′N 140°34′E﻿ / ﻿35.700°N 140.567°E﻿ / 35.700; 140.567
ประเทศ: ญี่ปุ่น
ภูมิภาค: คันโต
จังหวัด: ชิบะ
พื้นที่
 • ทั้งหมด: 53.91 ตร.กม. (20.81 ตร.ไมล์)
ประชากร (กุมภาพันธ์ พ.ศ. 2554)
 • ทั้งหมด: 50,886 คน
 • ความหนาแน่น: 944 คน/ตร.กม. (2,440 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
-Tree: ซากูระ
- Flower: Salvia splendens
Phone number: 0476-93-1111
Address: 652-1 Nanaei Tomisato-shi, Chiba-ken 285-8510
เว็บไซต์: โทมิซาโตะ
โทมิซาโตะ (ญี่ปุ่น: 富里市; โรมาจิ: Tomisato-shi) เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 53.91 ตารางกิโลเมตร ในปี พ.ศ. 2554 มีจำนวนประชากร 50,886 คน
ที่ตั้งและชุมชนโดยรอบ

โทมิซาโตะตั้งอยู่ทางตอนเหนือของจังหวัดชิบะ ใกล้กับท่าอากาศยานนานาชาตินาริตะ
ที่ตั้งและชุมชนโดยรอบ > ชุมชนโดยรอบ

นาริตะ
ยาชิมาตะ
ชิซูอิ
ชิบายามะ
ซัมมุ
แหล่งข้อมูลอื่น

เว็บไซต์ทางการ เก็บถาวร 2005-08-22 ที่ เวย์แบ็กแมชชีน
โป๊ยเซียน (พืช)

| โป๊ยเซียน |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Euphorbiaceae
สกุล:: Euphorbia
สปีชีส์:: E.  milii
ชื่อทวินาม
Euphorbia milii Des Moul.

โป๊ยเซียน (ชื่อวิทยาศาสตร์: Euphorbia milli) เป็นหนึ่งในไม้มงคล จัดอยู่ในวงศ์ Euphorbiaceae อยู่ในสกุล Euphorbia ซึ่งเป็นสกุลเดียวกับพืชหลายชนิด เช่น ต้นคริสต์มาส และส้มเช้า
โป๊ยเซียน (八仙) มาจากภาษาจีน แปลว่าเทพยดาทั้ง 8 องค์ ได้แก่ เซียนทิก๋วยลี้ เซียนฮั่นจงหลี เซียนลือท่งปิน เซียนเจียงกั๋วเล้า เซียนหลันไฉ่เหอ เซียนฮ่อเซียนโกว เซียนหันเซียงจือ เซียนเชาก๊กกู๋   เชื่อกันว่า ถ้าบ้านใดมีดอกโป๊ยเซียนครบ 8 ดอก จะนำความโชคดีมาให้แก่บ้านของผู้นั้น
ลักษณะโดยทั่วไป

ใบยาวรี ปลายใบจะแหลม ออกดอกเป็นกลุ่ม ๆ แต่ละดอกจะมีกลีบอยู่ตรงข้ามกัน ดอกโป๊ยเซียนมีหลายสี เช่น แดง เหลือง ชมพู ส้ม ขาว เป็นต้น ดอกโป๊ยเซียนจะออกดอกทั้งปี แต่ออกมากในหน้าหนาว และดอกจะทนมาก ลำต้นมีหนามแหลม และแข็งคล้ายกระบองเพชร
การขยายพันธุ์โป๊ยเซียน

สามารถทำได้หลายวิธี เช่น การปักชำ การตอนกิ่ง การเสียบกิ่ง และการเพาะเมล็ด แต่ที่นิยมทำมากและได้ผลดีคือ การปักชำ และการเสียบกิ่ง